b'\n_START_ARTICLE_\nBelmontas\n_START_PARAGRAPH_\nBelmontas (polsk: Belmont) er et restarationskompleks og et udsigtspunkt i Pavilniai regionalpark ved bredden af floden Vilnia (litauisk: Vilnel\xc4\x97) i Naujoji Vilnia seni\xc5\xabnija 6 km \xc3\xb8st for Vilnius\' centrum, Litauen.\n_START_SECTION_\nFloden Vilnia, industriens vugge\n_START_PARAGRAPH_\nFloden Vilnia var vugge for h\xc3\xa5ndv\xc3\xa6rk og industri omkring Vilnius. Her oprettedes de f\xc3\xb8rste v\xc3\xa6rksteder, m\xc3\xb8ller, og andre tidlige industrier. M\xc3\xb8ller i floddalen n\xc3\xa6vnes s\xc3\xa5 tidligt som 1300-tallet. M\xc3\xb8llen ved Belmontas, der opretedes i 1536 var et vigtigt produktionssted. I 1883 byggedes en fireetagers m\xc3\xb8llebygning. M\xc3\xb8llen blev udvidet l\xc3\xb8bende under forskellige ejere og var i drift indtil efter 2. verdenskrig.\n_START_SECTION_\nde Vims m\xc3\xb8lle\n_START_PARAGRAPH_\nI dokumenterne fra 1838-1847 omtales at franskmanden Carol de Vim ans\xc3\xb8ger om tilladelse til oprettelse af en kro p\xc3\xa5 Leoni\xc5\xa1k\xc4\x97s familiens ejendom. Da han fik afslag byggede han i stedet en vandm\xc3\xb8lle p\xc3\xa5 stedet. I forbindelse med m\xc3\xb8llen opbyggede han et kompleks med v\xc3\xa6rksted, arbejderboliger, udhus, og mellager._NEWLINE_Belmontas m\xc3\xb8llen kaldes ogs\xc3\xa5 den franske m\xc3\xb8lle efter dets franske grundl\xc3\xa6gger. M\xc3\xb8llen blev brugt til maling af mel til slutningen af sidste \xc3\xa5rhundrede. Efterf\xc3\xb8lgende ejere forfinede vandforsyningssystemet. Systemet bestod af en betond\xc3\xa6mning der d\xc3\xa6mmede floden Vilnia op i en dam, en 200 m lang kanal for indg\xc3\xa5ende og udg\xc3\xa5ende vand, og sluser til at regulere vandet._NEWLINE_Ved d\xc3\xa6mningen er der opst\xc3\xa5et et vandfald, og stedet kaldes ofte Belmontas vandfald.\n_START_SECTION_\nM\xc3\xb8llen renoveres\n_START_PARAGRAPH_\nIndtil 2002 forfaldt det store flere hundrede \xc3\xa5r gamle m\xc3\xb8llekompleks, siden er det ombygget til "Belmontas Fritids og Underholdnings Center" med 12 restauranter._NEWLINE_Det omkringliggende omr\xc3\xa5de er utroligt smukt og vandm\xc3\xb8llen, med et af de st\xc3\xb8rste vandhjul i Litauen, hele industrikoplekslet er restaureret med stor respekt for det historiske sted. En r\xc3\xa6kke restauranger b\xc3\xa5de inded\xc3\xb8rs og udend\xc3\xb8rs er indrettet i overenstemmelse med den litauiske m\xc3\xb8belstil fra 1800-tallet._NEWLINE_Kanalerne, broerne og d\xc3\xa6mningen er restaureret og lidt l\xc3\xa6ngere oppe af Vilnia kan floden krydses p\xc3\xa5 en h\xc3\xa6ngebro over til udsigtspunktet Belmont.'